pythainlp/thai-wiki-dataset-v3 huggingface dataset:
บีบี เรจา

เบลตา "บีบี" เรจา (Bleta "Bebe" Rexha, ; เกิด 30 สิงหาคม ค.ศ. 1989) เป็นนักร้องและนักแต่งเพลงชาวอเมริกัน หลังจากเซ็นสัญญากับวอร์เนอร์เรเคิดส์ในปี 2013 เธอได้เครดิตเป็นผู้แต่งเพลง "เดอะมอนสเตอร์" ของเอ็มมิเน็ม เพลงนี้ได้ขึ้นถึงอันดับหนึ่งบนบิลบอร์ด ฮอต 100 รวมทั้งได้รับรางวัลแกรมมี สาขาการร่วมงานเพลงร้องหรือแร็ปยอดเยี่ยม และยังมีส่วนร่วมในการเขียนเพลงให้กับชายนี, เซลีนา โกเมซ และนิก โจนาส เรจาเปิดตัวครั้งแรกด้วยการออกอีพีชื่อ ไอโดนต์วอนนาโกรว์อัพ ในเดือนพฤษภาคม 2015 ซิงเกิลแรกคือ "ไอแคนต์สต็อปดริงกิงอะเบาต์ยู" ประสบความสำเร็จปานกลาง
เรจาออกอีพีตามมาอีกสองชุดในปี 2017  พาร์ต. 1 และ  พาร์ต. 2 ซิงเกิล "ไอกอตยู" และ "เดอะเวย์ไออาร์ (แดนซ์วิธซัมบอดี)" ประสบความสำเร็จปานกลางเช่นเดียวกัน ต่อมาเธอประสบความสำเร็จด้วยการเป็นนักร้องรับเชิญในซิงเกิล "เฮย์มามา" กับเดวิด เกตตา, นิกกี มินาจ และแอโฟรแจ็ก, "มี, มายเซลฟ์แอนด์ไอ" กับจี-อีซี, "อินเดอะเนมออฟเลิฟ" กับมาร์ติน แกร์ริกซ์ และ "มีนทูบี" กับฟลอริดาจอร์เจียไลน์ กลายเป็นเพลงที่ได้รับความนิยมสูงสุดเพลงหนึ่งในปี 2017 และขึ้นสูงสุดอันดับสองบนบิลบอร์ด ฮอต 100 เรจาเปิดตัวสตูดิโออัลบั้มแรกชื่อ เอกซ์เพ็กเทชันส์ ในเดือนมิถุนายน 2018 อัลบั้มนี้ขึ้นอันดับสิบสาม บนบิลบอร์ด 200 และซิงเกิลนำ "ไอม์อะเมสส์" ประสบความสำเร็จอย่างดีและทำให้เธอถูกเสนอชื่อเข้าชิงรางวัลแกรมมี สาขาศิลปินหน้าใหม่ยอดเยี่ยม และสาขาขับร้องเพลงคู่หรือกลุ่มคันทรียอดเยี่ยม เรจาออกอัลบั้มชุดที่สองชื่อ บัตเตอร์มิสเทกส์ ในปี 2021
== อ้างอิง ==
== แหล่งข้อมูลอื่น ==
บุคคลที่เกิดในปี พ.ศ. 2532
บุคคลที่ยังมีชีวิตอยู่
นักร้องหญิงชาวอเมริกัน
นักแต่งเพลงชาวอเมริกัน
ชาวอเมริกันเชื้อสายแอลเบเนีย
ชาวอเมริกันเชื้อสายมาซิโดเนีย
นักดนตรีอิเล็กทรอนิกส์ชาวอเมริกัน
นักร้องป็อปหญิงชาวอเมริกัน
นักดนตรีออลเทอร์นาทิฟร็อกชาวอเมริกัน
ศิลปินสังกัดวอร์เนอร์บราเธอร์สเรเคิดส์
ผู้ที่เป็นโรคอารมณ์สองขั้ว
ใบมีดของฮานลอน

ใบมีดของฮานลอน (Hanlon's razor) เป็นคติพจน์ที่ปรากฏในหลายรูปแบบ เช่น "อะไรที่อธิบายอย่างเหมาะเจาะได้ว่าเกิดจากความโง่ ก็อย่าไปโยงว่ามันเป็นความชั่ว" (never attribute to malice that which is adequately explained by stupidity) และ "อย่าทึกทักว่าความเลินเล่อหรือความเข้าใจผิดต้องมีเจตนาชั่ว" (don't assume bad intentions over neglect and misunderstanding) คติพจน์เหล่านี้เป็นคำแนะนำถึงวิธีขจัดคำอธิบายที่ไม่น่าเป็นไปได้สำหรับปรากฏการณ์หนึ่ง ๆ เรียกว่า มีดโกนปรัชญา (philosophical razor)
ชื่อนี้อาจตั้งตาม โรเบิร์ต เจ. ฮานลอน (Robert J. Hanlon) แต่มีคติพจน์ที่เก่าแก่กว่าและมีใจความเดียวกันซึ่งอย่างน้อยย้อนกลับไปได้ถึงเกอเทอใน ค.ศ. 1774
== ที่มาและการตั้งชื่อ ==
คติพจน์นี้ได้แรงบันดาลใจจากมีดโกนอ็อกคัม (Occam's razor) และกลายเป็นที่นิยมในรูปแบบและชื่อเรียกนี้ก็เพราะ จาร์กอนไฟล์ (Jargon File) อภิธานศัพท์สแลงของนักเขียนโปรแกรมคอมพิวเตอร์ ใน ค.ศ. 1996 จาร์กอนไฟล์ใช้คำว่า "murphyism" ในความหมายเดียวกับมีดโกนอ็อกคัม ใน ค.ศ. 1986 รายการจาร์กอนไฟล์เกี่ยวกับใบมีดของฮานลอนระบุอัญพจน์คล้ายกันจากเรื่องสั้นของโรเบิร์ต เอ. ไฮน์ไลน์ ที่ชื่อว่า "ตรรกะแห่งอาณาจักร" (Logic of Empire) (ค.ศ. 1941) โดยมีข้อสงสัยว่าใบมีดของฮานลอนอาจมาจาก "ใบมีดของไฮน์ไลน์" (ไฮน์ไลน์ตั้งชื่อว่า "ทฤษฎีปีสาจ" แห่งสังคมวิทยา และเขียนว่า "คุณถือว่าสภาวะนี้คือความชั่วร้ายทั้งที่มีผลจากความโง่เขลาเท่านั้น")
== คำกล่าวที่คล้ายคลึงกัน ==
คำกล่าวที่คล้ายคลึงกันพบได้ในหนังสือของเกอเทอ เรื่อง แวเธ่อร์ระทม (ค.ศ. 1774):
"ใบมีดของฮานลอน" ได้รับการนิยามว่า เป็นคติที่แปรผันมาจากข้อความคิดที่ว่า "อะไรที่อธิบายอย่างเหมาะเจาะได้ว่าเกิดจากความโง่ ก็อย่าไปโยงว่ามันเป็นความชั่ว แต่อย่ารีบตัดความชั่วออก"
== ดูเพิ่ม ==
ปรากฏการณ์ดันนิง–ครูเกอร์
Clarke's three laws
Finagle's law
Idiot proof
Parkinson's law of triviality
Peter principle
Sturgeon's law
Presumption of innocence
Principle of charity
== อ้างอิง ==
== แหล่งข้อมูลอื่น ==
Jargon File entry for "Hanlon's Razor"
การคิดวิเคราะห์
หลักการ
มีดโกน (ปรัชญา)
องค์การแก้ว

องค์การแก้ว (อ.ก.)  เป็นรัฐวิสาหกิจของไทยในอดีต สังกัดกระทรวงกลาโหม ก่อตั้งขึ้นครั้งแรกเมื่อปี พ.ศ. 2498 เพื่อประกอบการอุตสาหกรรมประเภทแก้วและวัตถุทนไฟ อันเป็นประโยชน์แก่ราชการทหารและประชาชน และเพื่ออำนวยความสะดวกให้มีพอใช้ทั้งในยามปกติและยามสงคราม และยุบเลิกกิจการตามพระราชกฤษฎีกายุบเลิกองค์การแก้ว พ.ศ. 2543
== ประวัติ ==
องค์การแก้ว จัดตั้งขึ้นตามพระราชกฤษฎีกาจัดตั้งองค์การแก้ว พ.ศ. 2498 ซึ่งประกาศในราชกิจจานุเบกษา เมื่อวันที่ 19 กรกฎาคม พ.ศ. 2498 มีวัตถุประสงค์เพื่อจัดตั้งเป็นโรงงานอุตสาหกรรมแก้วและวัตถุทนไฟ รวมถึงธุรกิจเกี่ยวเนื่อง โดยกำหนดเงินทุนแรกจัดตั้งขององค์การแก้วคือ 50,000,000 บาท จากเงินงบประมาณเดิมของโรงงานแก้วและวัตถุทนไฟ กรมการอุตสาหกรรมทหาร สำนักงานปลัดกระทรวงกลาโหม
ต่อมาในปี พ.ศ. 2543 ได้มีพระราชกฤษฎีกายุบเลิกองค์การแก้ว พ.ศ. 2543 ให้ยุบเลิกกิจการองค์การแก้ว เนื่องจากสถานการณ์ทางเศรษฐกิจเปลี่ยนแปลงไป องค์การแก้วจึงไม่จัดว่าเป็นกิจการเพื่อความมั่นคงของประเทศอีกต่อไป อีกทั้งมีเอกชนประกอบกิจการประเภทดังกล่าวเพิ่มมากขึ้น โดยองค์การแก้ว สิ้นสุดลงในวันถึงที่สุดแห่งการชำระบัญชี เมื่อวันที่ 30 สิงหาคม พ.ศ. 2547
== ผลการดำเนินกิจการ ==
ในปี พ.ศ. 2542 องค์การแก้ว มีรายได้จากการดำเนินกิจการ จำนวน 292.78 ล้านบาท ผลการดำเนินกิจการภาพรวม ขาดทุนจำนวน 26.26 ล้านบาท
== อ้างอิง ==
กระทรวงกลาโหม
รัฐวิสาหกิจไทยในอดีต
องค์การที่ก่อตั้งในปี พ.ศ. 2498
สิ้นสุดในปี พ.ศ. 2547
ฮิตอินรันเฟสวัน

ฮิตอินรันเฟสวัน (HITnRUN Phase One) เป็นสตูดิโออัลบั้มที่ 38 ของนักร้องชาวอเมริกัน พรินซ์ ออกจำหน่ายในวันที่ 7 กันยายน ค.ศ. 2015 สังกัดค่ายเอ็นพีจี เรคคอร์ดส ภายใต้การดูแลของวอร์เนอร์บราเธอร์สเรเคิดส์ ก่อนที่จะออกจำหน่ายในรูปแบบซีดีในวันที่ 15 กันยายน ค.ศ. 2015
==รายชื่อเพลง==
==ชาร์ต==
==ประวัติการออกจำหน่าย==
{|class="wikitable plainrowheaders"
|-
!scope="col"| ประเทศ
!scope="col"| วันที่
!scope="col"| รูปแบบ
!scope="col"| ค่าย
!scope="col"| อ้างอิง
|-
|rowspan=2| ทั่วโลก
| 14 กันยายน ค.ศ. 2015
| Digital download
|rowspan=2|NPG
|
|-
| 15 กันยายน ค.ศ. 2015
| CD
|
|}
==อ้างอิง==
อัลบั้มเพลงในปี พ.ศ. 2558
อัลบั้มเพลงภาษาอังกฤษ
อัลบั้มเพลงของค่ายเอ็นพีจี เรคคอร์ดส
อัลบั้มเพลงของพรินซ์ (นักดนตรี)
ราศรี สิงหเนตร

ร้อยโท ราศรี สิงหเนตร เป็นอดีตสมาชิกสภาผู้แทนราษฎรจังหวัดเชียงใหม่ และเป็นน้องชายของนายอินทร สิงหเนตร อดีต ส.ส.เชียงใหม่
== ประวัติ ==
ราศรี สิงหเนตร เกิดที่บ้านสันป่าข่อย นครเชียงใหม่ เมื่อวันที่ 3 ธันวาคม พ.ศ. 2447 เป็นบุตรของนายดวงชื่น และนางบัวจันทร์ สิงหเนตร และเป็นน้องชายของนายอินทร สิงหเนตร อดีต ส.ส.เชียงใหม่
ราศรี สิงหเนตร เรียนจบชั้นมัธยมปีที่ 6 จากโรงเรียนยุพราชวิทยาลัย จากนั้นเข้าศึกษาต่อที่โรงเรียนนายร้อยทหารบก จนจบชั้นนายดาบ จากนั้นจึงเข้ารับราชการทหาร ต่อมาจึงออกจากราชการมาลงทุนซื้อรถบรรทุก ประกอบกิจการขนส่งในชื่อ "บริษัท ส.น.ช." หรือบริษัท รถยนต์สหายยานยนต์เชียงใหม่ และทำกิจการฟาร์มแพะเพื่อจำหน่ายนมแพะ
ต่อมาเมื่อเกิดสงครามเอเชียบูรพา เขาจึงกลับเข้ารับราชการทหารอีกครั้งจนได้รับแต่งตั้งยศร้อยโท
ราศรี สิงหเนตร สมรสกับนางบัวเขียว สิงหเนตร (สกุลเดิม สิงคปัญโญ) มีบุตร 1 คน คือ นายศรีเรือง สิงหเนตร และต่อมาสมรสกับนางเฉลิม สิงหเนตร (สกุลเดิม สายะนันท์) มีบุตรธิดา 2 คน คือ นางเฉลิมศรี และ ผ.ศ. ณัฐชัย สิงหเนตร และภายหลังสมรสอีกครั้งกับนางจันทร์ดี มีบุตรธิดา 3 คน คือ รศ.ศิริพร สิงหเนตร พันเอกทวีชัย สิงหเนตร และแพทย์หญิงศิวาพร จันทร์กระจ่าง
ร.ท.ราศรี เสียชีวิตด้วยโรคมะเร็ง ในวันที่ 25 เมษายน พ.ศ. 2537 อายุได้ 89 ปี
== การเมือง ==
ร.ท.ราศรี เป็นนักการเมืองที่มีความสนใจในอาชีพการเมืองมาก ยอมเสียทรัพย์สินทุ่มเทเพื่องานการเมือง เขาเคยได้รับเลือกตั้งเป็น ส.ส.เชียงใหม่ 1 สมัย ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 แต่ทำหน้าที่ได้ไม่นานก็เกิดการปฏิวัติขึ้น หลังจากนั้นเป็นต้นมา ร.ท.ราศรี ได้ลงสมัครรับเลือกตั้งอีกหลายครั้ง แต่ก็ไม่ได้รับเลือกตั้ง ครั้งหนึ่งในปี พ.ศ. 2512 ร.ท.ราศรี แพ้ให้กับเจ้าบุญเลิศ ณ เชียงใหม่ อย่างคู่คี่กัน
== อ้างอิง ==
บุคคลจากอำเภอเมืองเชียงใหม่
สมาชิกสภาผู้แทนราษฎรจังหวัดเชียงใหม่
ทหารบกชาวไทย
บุคคลจากโรงเรียนยุพราชวิทยาลัย
เสียชีวิตจากมะเร็ง
คริสต์ศาสนิกชนชาวไทย
บุคคลจากโรงเรียนนายร้อยพระจุลจอมเกล้า
ฮิตอินรันเฟสทู

ฮิตอินรันเฟสทู (HITnRUN Phase Two) เป็นสตูดิโออัลบั้มที่ 39 และสตูดิโออัลบั้มสุดท้าย ของนักร้องชาวอเมริกัน พรินซ์ ออกจำหน่ายในวันที่ 12 ธันวาคม ค.ศ. 2015 สังกัดค่ายเอ็นพีจี เรคคอร์ดส ภายใต้การดูแลของวอร์เนอร์บราเธอร์สเรเคิดส์ ซึ่งวางจำหน่ายก่อนที่เสียชีวิตในวันที่ 21 เมษายน ค.ศ. 2016 ได้รับการเปิดตัวครั้งแรกเฉพาะในบริการสตรีมมิ่งใน Tidal ในวันที่ 11 ธันวาคม ค.ศ. 2015 เป็นอัลบั้มต่อเนื่องจากอัลบั้มก่อนหน้าของเขา ฮิตอินรันเฟสวัน
==การตอบรับ==
HITnRUN Phase Two ได้รับการวิจารณ์ในเชิงบวกโดยทั่วไปจากนักวิจารณ์ดนตรี ซึ่งกำหนดให้คะแนนจากปกติ 100 ความคิดเห็นจากนักวิจารณ์หลัก อัลบั้มนี้ได้รับคะแนนเฉลี่ย 63, อิงจาก 13 ความคิดเห็น
==รายชื่อเพลง==
==ชาร์ต==
==อ้างอิง==
อัลบั้มเพลงในปี พ.ศ. 2558
อัลบั้มเพลงภาษาอังกฤษ
อัลบั้มเพลงของค่ายเอ็นพีจี เรคคอร์ดส
อัลบั้มเพลงของพรินซ์ (นักดนตรี)
ภาษาญี่ปุ่นลูกผสมอี๋หลาน

ภาษาญี่ปุ่นลูกผสมอี๋หลาน, คังเค หรือ ฮั่นซีอวี่ (จีนและญี่ปุ่น: 寒渓語) เป็นภาษาลูกผสมที่มีพื้นฐานจากภาษาญี่ปุ่น เคยใช้พูดบนเกาะไต้หวัน เกิดขึ้นช่วงปี ค.ศ. 1930-1940 สำหรับสื่อสารระหว่างชาวอาณานิคมจักรวรรดิญี่ปุ่นกับเผ่าไท่หย่าที่ตั้งถิ่นฐานทางตอนใต้ของอี๋หลาน คำศัพท์ของผู้พูดที่เกิดในปี ค.ศ. 1974 ร้อยละ 70 เป็นคำญี่ปุ่น และร้อยละ 30 เป็นคำไท่หย่า ส่วนไวยากรณ์นั้นไม่ใกล้เคียงกับภาษาทั้งสองเลย
== อ้างอิง ==
ภาษาญี่ปุ่น
ภาษาในไต้หวัน
ภาษาผสมแก้ขัดและภาษาลูกผสม
ภาษาญี่ปุ่นผสมแก้ขัดโยโกฮามะ

ภาษาญี่ปุ่นผสมแก้ขัดโยโกฮามะ (Yokohama Pidgin Japanese; 横浜ピジン日本語), ภาษาโยโกฮามะ (Yokohamese) หรือ ภาษาท่าเรือญี่ปุ่น (Japanese Ports Lingo) เป็นภาษาผสมแก้ขัดที่ใช้ในเมืองโยโกฮามะสำหรับการค้าขายระหว่างชาวญี่ปุ่นกับชาวต่างชาติ ปัจจุบันไม่พบการใช้ตั้งแต่ช่วงศตวรรษที่ 19 เป็นต้นมา ภาษาผสมแก้ขัดนี้ถูกรวบรวมไว้ในหนังสือ "การใช้ภาษาถิ่นโยโกฮามะ" (Exercises in the Yokohama Dialect) เขียนโดยฮอฟแมน แอตคินสัน (Hoffman Atkinson) ตีพิมพ์เมื่อปี ค.ศ. 1879
== อ้างอิง ==
ภาษาญี่ปุ่น
ภาษาในประเทศญี่ปุ่น
ภาษาผสมแก้ขัดและภาษาลูกผสม
ภาษาสูญแล้ว
ภาษาอังกฤษแบบโบนิน

ภาษาอังกฤษแบบโบนิน, ภาษาอังกฤษแบบโองาซาวาระ หรือ ภาษาหมู่เกาะโบนิน (Bonin English, 小笠原語) เป็นภาษาลูกผสมที่มีพื้นฐานมาจากภาษาอังกฤษที่ใช้บนหมู่เกาะโองาซาวาระหรือโบนิน ทางตอนใต้ของประเทศญี่ปุ่น ซึ่งรับอิทธิพลจากภาษาญี่ปุ่นค่อนข้างสูงจนกล่าวได้ว่าเป็นภาษาลูกผสมระหว่างภาษาอังกฤษและญี่ปุ่น
== ประวัติ ==
ช่วงต้นศตวรรษที่ 19 ได้มีชาวยุโรปและชาวออสโตรนีเชียนเข้าไปตั้งถิ่นฐาน ซึ่งในจำนวนนี้มีผู้ใช้ภาษาอังกฤษแบบอเมริกันด้วย หลังจากนั้นเป็นต้นมาภาษาอังกฤษผสมแก้ขัดได้กลายเป็นสัญลักษณ์ของหมู่เกาะสืบทอดสู่ผู้พูดรุ่นที่สองและสาม จนกระทั่งมีชาวญี่ปุ่นกว่าพันคนเข้ามาตั้งรกรากบนเกาะ ชาวเกาะจึงตกอยู่ในสภาวะทวิภาษาระหว่างภาษาอังกฤษแบบโบนินเดิมกับภาษาญี่ปุ่นที่เข้ามาใหม่
ในศตวรรษที่ 20 ชาวเกาะใช้ภาษาอังกฤษแบบโบนินสื่อสารกันในครอบครัว ระหว่างการยึดครองของสหรัฐอเมริกาช่วงปี ค.ศ. 1946-1968 ได้มีการเรียนการสอนเป็นภาษาอังกฤษแบบอเมริกันในสถานศึกษา ชาวเกาะจึงเรียกนักเรียนรุ่นนั้นว่า "รุ่นนาวี" (Navy Generation) แต่หลังสหรัฐอเมริกายุติบทบาทในการปกครอง ภาษาอังกฤษแบบโบนินก็เริ่มรับอิทธิพลจากภาษาญี่ปุ่นมากขึ้น และหลังการตีพิมพ์พจนานุกรมสองภาษาเมื่อปี 2005 ชาวเกาะรุ่นใหม่จึงมีแนวโน้มที่จะพูดภาษาญี่ปุ่นแบบมาตรฐานเป็นภาษาเดียว
==อ้างอิง==
== หนังสือ ==
ภาษาพิดจินและครีโอลฐานอังกฤษ
ภาษาพิดจินและครีโอลฐานญี่ปุ่น
หมู่เกาะโบนิน
ภาษาในประเทศญี่ปุ่น
ประเทศไทยใน พ.ศ. 2495

เหตุการณ์ที่เกิดขึ้นใน พ.ศ. 2495 (ค.ศ. 1952) ในประเทศไทย เป็นปีที่ 171 แห่งกรุงรัตนโกสินทร์ และเป็นปีที่ 7 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
== ผู้นำ ==
พระมหากษัตริย์: พระบาทสมเด็จพระปรมินทรมหาภูมิพลอดุลยเดช
ผู้สำเร็จราชการแทนพระองค์: พระวรวงศ์เธอ กรมหมื่นพิทยลาภพฤฒิยากร (จนถึง 19 ธันวาคม)
นายกรัฐมนตรี: แปลก พิบูลสงคราม (ธรรมาธิปัตย์)
สภาผู้แทนราษฎร:
* ชุดที่ 6 (ถึง 26 กุมภาพันธ์)
* ชุดที่ 7 (เริ่ม 26 กุมภาพันธ์)
ประธานสภาผู้แทนราษฎร:
* พระประจนปัจจนึก (แต่งตั้ง) (จนถึง 17 มีนาคม)
* พระประจนปัจจนึก (แต่งตั้ง) (29 มีนาคม – 23 มิถุนายน)
* พระประจนปัจจนึก (แต่งตั้ง) (ตั้งแต่ 28 มิถุนายน)
ประธานศาลฎีกา: พระยาลัดพลีธรรมประคัลภ์ (จนถึง ไม่ปรากฏวัน)
== เหตุการณ์ ==
1 มกราคม – การประกอบพิธีเททองหล่อพระกริ่งและพระชัยวัฒน์ทองทิพย์ ณ บริเวณพระอุโบสถวัดสุทัศนเทพวราราม กทม โดยท่านเจ้าคุณพระศรีสัจจญาณมุนี (สนธิ์ ยตฺธโร) ในสมัยที่ทรงได้รับการสถาปนาเป็นที่พระมงคลราชมุนีแล้ว
10 พฤศจิกายน – เกิดเหตุการณ์กบฏสันติภาพ
== แหล่งข้อมูลอื่น ==
ปฏิทินปี 1952 - ประเทศไทย
ประเทศไทยในปี พ.ศ. 2495
ประเทศไทยใน พ.ศ. 2499

เหตุการณ์ที่เกิดขึ้นใน พ.ศ. 2499 (ค.ศ. 1956) ในประเทศไทย เป็นปีที่ 175 แห่งกรุงรัตนโกสินทร์ และเป็นปีที่ 11 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
== ผู้นำ ==
พระมหากษัตริย์: พระบาทสมเด็จพระปรมินทรมหาภูมิพลอดุลยเดช (ระหว่างวันที่ 22 ตุลาคม – 5 พฤศจิกายน มีพระราชอิสริยยศ "พระบาทสมเด็จพระเจ้าอยู่หัว พระภูมิพโล")
ผู้สำเร็จราชการแทนพระองค์: สมเด็จพระนางเจ้าสิริกิติ์ พระบรมราชินี (22 ตุลาคม – 5 พฤศจิกายน)
นายกรัฐมนตรี: แปลก พิบูลสงคราม (ธรรมาธิปัตย์)
สภาผู้แทนราษฎร: ชุดที่ 7
ประธานสภาผู้แทนราษฎร:
* พระประจนปัจจนึก (แต่งตั้ง) (จนถึง 23 มิถุนายน)
* พระประจนปัจจนึก (แต่งตั้ง) (ตั้งแต่ 25 มิถุนายน)
ประธานศาลฎีกา: พระมนูเวทย์วิมลนาท
== เหตุการณ์ ==
19 กันยายน – ก่อตั้งสภาวิจัยแห่งชาติ (ต่อมาเปลี่ยนเป็นสำนักงานการวิจัยแห่งชาติ) 
1 ตุลาคม - เริ่มมีคำขวัญวันเด็กในประเทศไทยครั้งแรก
== ไม่ทราบวัน ==
เหตุการณ์ อันธพาลครองเมือง (กรุงเทพมหานคร)
== อ้างอิง ==
== แหล่งข้อมูลอื่น ==
ปฏิทินปี 1956 - ประเทศไทย
ประเทศไทยในปี พ.ศ. 2499
ประเทศไทยใน พ.ศ. 2477

เหตุการณ์ที่เกิดขึ้นใน พ.ศ. 2477 (ค.ศ. 1934) ในประเทศไทย เป็นปีที่ 153 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระปกเกล้าเจ้าอยู่หัว และนับเป็นปี พ.ศ. 2476 (1 มกราคม - 31 มีนาคม) และ 2477 (1 เมษายน - 31 ธันวาคม) ในแบบปัจจุบัน
== ผู้นำ ==
พระมหากษัตริย์: พระบาทสมเด็จพระปกเกล้าเจ้าอยู่หัว
ผู้สำเร็จราชการแทนพระองค์: สมเด็จพระเจ้าบรมวงศ์เธอ เจ้าฟ้ากรมพระนริศรานุวัดติวงศ์ (ตั้งแต่ 12 มกราคม)
นายกรัฐมนตรี: พระยาพหลพลพยุหเสนา (คณะราษฎร)
สภาผู้แทนราษฎร: ชุดที่ 1
ประธานสภาผู้แทนราษฎร:
* เจ้าพระยาธรรมศักดิ์มนตรี (แต่งตั้ง) (จนถึง 26 กุมภาพันธ์)
* พระยาศรยุทธเสนี (แต่งตั้ง) (26 กุมภาพันธ์ – 22 กันยายน)
* เจ้าพระยาศรีธรรมาธิเบศ (แต่งตั้ง) (ตั้งแต่ 22 กันยายน)
อธิบดีศาลฎีกา:
* พระยาศรีสังกร (จนถึง 1 เมษายน)
* พระยาวิกรมรัตนสุภาษ (ตั้งแต่ 1 เมษายน)
เจ้าผู้ครองประเทศราช
นครเชียงใหม่: เจ้าแก้วนวรัฐ
นครลำพูน: เจ้าจักรคำขจรศักดิ์
== เหตุการณ์ ==
2 มีนาคม - พระบาทสมเด็จพระปกเกล้าเจ้าอยู่หัว ทรงสละราชสมบัติ พระบาทสมเด็จพระปรเมนทรมหาอานันทมหิดล เสด็จเถลิงถวัลยราชสมบัติ
27 มิถุนายน - วันก่อตั้งมหาวิทยาลัยวิชาธรรมศาสตร์และการเมือง (ภายหลังเรียก มหาวิทยาลัยธรรมศาสตร์)
== วันเกิด ==
10 มีนาคม - อุกฤษ มงคลนาวิน ประธานรัฐสภาไทย
10 เมษายน - แคล้ว ธนิกุล อดีตนายกสมาคมมวยสากลสมัครเล่นแห่งประเทศไทย (ถึงแก่กรรม 5 เมษายน พ.ศ. 2534)
15 พฤษภาคม - วรนาถ อภิจารี อดีตผู้บัญชาการทหารอากาศและอดีตผู้บัญชาการทหารสูงสุด (ถึงแก่อนิจกรรม 27 กันยายน พ.ศ. 2558)
4 กันยายน - ไพจิตร เอื้อทวีกุล นักการเมืองไทย (อนิจกรรม 12 สิงหาคม พ.ศ. 2558)
6 ตุลาคม - หม่อมเจ้าทิพยฉัตร ฉัตรชัย ผู้กำกับภาพยนตร์ชาวไทย (สิ้นชีพิตักษัย 13 มกราคม พ.ศ. 2553)
== แหล่งข้อมูลอื่น ==
ปฎิทินปี 1934 - ประเทศไทย
ประเทศไทยในปี พ.ศ. 2477
ประเทศไทยใน พ.ศ. 2485

เหตุการณ์ที่เกิดขึ้นใน พ.ศ. 2485 (ค.ศ. 1942) ในประเทศไทย เป็นปีที่ 161 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร

== ผู้นำ ==
พระมหากษัตริย์: สมเด็จพระเจ้าอยู่หัวอานันทมหิดล
ผู้สำเร็จราชการแทนพระองค์:
* พระเจ้าวรวงศ์เธอ พระองค์เจ้าอาทิตย์ทิพอาภา
* เจ้าพระยาพิชเยนทรโยธิน (จนถึง 21 กรกฎาคม)
* ปรีดี พนมยงค์
นายกรัฐมนตรี: แปลก พิบูลสงคราม (คณะราษฎร)
สภาผู้แทนราษฎร: ชุดที่ 3
ประธานสภาผู้แทนราษฎร:
* พระยามานวราชเสวี (แต่งตั้ง) (จนถึง 24 มิถุนายน)
* กระแส ประวาหะนาวิน (แต่งตั้ง) (ตั้งแต่ 6 กรกฎาคม)
ประธานศาลฎีกา: วงศ์ ลัดพลี (ก่อนวันที่ 9 พฤษภาคม ใช้บรรดาศักดิ์ "พระยาลัดพลีธรรมประคัลภ์")
เจ้าผู้ครองประเทศราช
นครจัมปาศักดิ์: เจ้ายุติธรรมธร
นครเชียงตุง: เจ้าฟ้าสิริสุวรรณราชยสสรพรหมลือ (ตั้งแต่ 25 มกราคม)
นครลำพูน: เจ้าจักรคำขจรศักดิ์
== เหตุการณ์ ==
25 มกราคม - ประเทศไทยประกาศสงครามต่อสหรัฐอเมริกาและอังกฤษ
6 กุมภาพันธ์ - อังกฤษและอินเดียประกาศสงครามต่อไทย
11 กุมภาพันธ์ - แอฟริกาใต้ประกาศสงครามต่อไทย
2 มีนาคม - ออสเตรเลียประกาศสงครามต่อไทย
16 มีนาคม - นิวซีแลนด์ประกาศสงครามต่อไทย
24 มิถุนายน - มีพิธีเปิดอนุสาวรีย์ชัยสมรภูมิ ที่บริเวณต้นทางหลวงประชาธิปัตย์ กรุงเทพมหานคร (ต่อมาได้เปลี่ยนชื่อเป็นถนนพหลโยธิน)
ปลายเดือนกันยายน-พฤศจิกายน - เกิดอุทกภัยครั้งใหญ่ในกรุงเทพมหานคร มีฝนตกหนักลุ่มแม่น้ำเจ้าพระยา ทำให้ระดับน้ำในแม่น้ำสูงมากไหลล้นคันกั้นน้ำทั้งสองฝั่งแม่น้ำตลอดแนว วัดระดับน้ำที่สะพานสมเด็จพระพุทธยอดฟ้าจุฬาโลก ได้ 2.27 เมตร เหนือระดับน้ำทะเลปานกลาง
* พฤศจิกายน
**จอมพลป. พิบูลสงคราม ปราศรัยผ่านทางวิทยุเชิญชวนให้ประชาชนหันมาบริโภคก๋วยเตี๋ยว
**รัฐบาลมอบหมายให้กระทรวงมหาดไทยมีการรณรงค์ให้บริโภคก๋วยเตี๋ยวทุกอำเภอ
10 ธันวาคม - ธนาคารแห่งประเทศไทย เพื่อเปิดดำเนินการในฐานะธนาคารกลางแห่งประเทศไทย
18 ธันวาคม - เกิดเหตุการณ์บ้านโป่ง มีทหารญี่ปุ่นตบหน้าเณร 3 คนชาวไทยจนเกิดการลุกขึ้นมาต่อต้านทหารญี่ปุ่น
รัฐบาลประกาศปรับปรุงอักษรไทยซึ่งมีผู้เรียกว่า "หนังสือจอมพล" โดยตัดสระและพยัญชนะที่เห็นชอบว่าไม่จำเป็นออก และใช้ถึงปี พ.ศ. 2487 จึงยกเลิกไป
== วันเกิด ==
22 มีนาคม - พลอากาศตรี อาวุธ เงินชูกลิ่น ศิลปินแห่งชาติ สาขาศิลปะสถาปัตยกรรม
15 พฤษภาคม - วรนาถ อภิจารี อดีตผู้บัญชาการทหารอากาศและอดีตผู้บัญชาการทหารสูงสุด
11 มิถุนายน - เลียงชัย ลิ้มล้อมวงศ์ นักวิทยาศาสตร์ด้านกายวิภาคและสรีรวิทยา
28 กรกฎาคม - มนตรี จุฬาวัฒนฑล นักชีวเคมี ผู้อำนวยการ สำนักงานพัฒนาการวิจัยการเกษตร กระทรวงเกษตรและสหกรณ์
10 สิงหาคม - เมธี ครองแก้ว กรรมการ ป.ป.ช.
7 กันยายน - บัญญัติ บรรทัดฐาน อดีตรัฐมนตรีว่าการกระทรวงมหาดไทย, อดีตหัวหน้าพรรคประชาธิปัตย์
18 กันยายน - จรัล บูรณพันธุ์ศรี ผู้พิพากษาและกรรมการการเลือกตั้ง
22 กันยายน - สุธี สุทธิสมบูรณ์ ตุลาการศาลรัฐธรรมนูญ
29 พฤศจิกายน - หม่อมเจ้าชาตรีเฉลิม ยุคล ผู้กำกับภาพยนตร์
=== ไม่ทราบวันที่ ===
สันติ ทักราล องคมนตรี
ภาวนา ชนะจิต นักแสดง
== ดูเพิ่ม ==
สงครามมหาเอเชียบูรพา
== แหล่งข้อมูลอื่น ==
ปฏิทินปี 1942 - ประเทศไทย
ประเทศไทยใน พ.ศ. 2487

เหตุการณ์ที่เกิดขึ้นใน พ.ศ. 2487 (ค.ศ. 1944) ในประเทศไทย เป็นปีที่ 163 แห่งกรุงรัตนโกสินทร์ และเป็นปีที่ 10 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
== ผู้นำ ==
พระมหากษัตริย์: สมเด็จพระเจ้าอยู่หัวอานันทมหิดล
ผู้สำเร็จราชการแทนพระองค์:
* พระเจ้าวรวงศ์เธอ พระองค์เจ้าอาทิตย์ทิพอาภา (จนถึง 31 กรกฎาคม)
* ปรีดี พนมยงค์
นายกรัฐมนตรี:
* แปลก พิบูลสงคราม (คณะราษฎร) (จนถึง 1 สิงหาคม)
* ควง อภัยวงศ์ (คณะราษฎร) (ตั้งแต่ 1 สิงหาคม)
สภาผู้แทนราษฎร: ชุดที่ 3
ประธานสภาผู้แทนราษฎร:
* กระแส ประวาหะนาวิน (แต่งตั้ง) (จนถึง 24 มิถุนายน)
* พระยามานวราชเสวี (แต่งตั้ง) (ตั้งแต่ 2 กรกฎาคม)
ประธานศาลฎีกา: วงศ์ ลัดพลี
เจ้าผู้ครองประเทศราช
นครจัมปาศักดิ์: เจ้ายุติธรรมธร
นครเชียงตุง: เจ้าฟ้าสิริสุวรรณราชยสสรพรหมลือ
รัฐกลันตัน:
* สุลต่านอิสมาอิล (จนถึง 20 มิถุนายน)
* สุลต่านอิบราฮิม (ตั้งแต่ 21 มิถุนายน)
รัฐตรังกานู: สุลต่านอาลี ชะฮ์
รัฐไทรบุรี: สุลต่านบัดลีชะฮ์
รัฐปะลิส: รายาซัยยิด ฮัมซาห์
== เหตุการณ์ ==
การทิ้งระเบิดจังหวัดพระนครในสงครามโลกครั้งที่สอง
รัฐบาลได้มอบหมายให้กรมศิลปากรกำหนดรำวงมาตรฐานขึ้น
กุมภาพันธ์
*จอมพล แปลก พิบูลสงครามมีดำริให้ย้ายเมืองหลวงไปจังหวัดเพชรบูรณ์เพื่อหลีกเลี่ยงการทิ้งระเบิดจากฝ่ายสัมพันธมิตรและใช้เป็นที่มั่นตอบโต้จักรวรรดิญี่ปุ่น
*รัฐบาลออกพระราชกำหนดราชการบริหารนครบาลเพชรบูรณ์ พ.ศ. 2487
22 กรกฎาคม - สภาผู้แทนราษฎรไม่อนุมัติร่างพระราชบัญญัติอนุมัติพระราชกำหนดจัดสร้างพุทธมณฑล พ.ศ. 2487
1 สิงหาคม - จอมพล แปลก พิบูลสงคราม ลาออกจากการเป็นนายกรัฐมนตรี, พันตรี ควง อภัยวงศ์ ขึ้นดำรงตำแหน่งแทน
24 สิงหาคม - จอมพล ป. พิบูลสงครามถูกปลดจากตำแหน่งผู้บัญชาการทหารสูงสุด
== แหล่งข้อมูลอื่น ==
ปฏิทินปี 1944 - ประเทศไทย
ประเทศไทยใน พ.ศ. 2486

เหตุการณ์ที่เกิดขึ้นใน พ.ศ. 2486 (ค.ศ. 1943) ในประเทศไทย เป็นปีที่ 162 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระปรเมนทรมหาอานันทมหิดล พระอัฐมรามาธิบดินทร
== ผู้นำ ==
พระมหากษัตริย์: สมเด็จพระเจ้าอยู่หัวอานันทมหิดล
ผู้สำเร็จราชการแทนพระองค์:
* พระเจ้าวรวงศ์เธอ พระองค์เจ้าอาทิตย์ทิพอาภา
* ปรีดี พนมยงค์
นายกรัฐมนตรี: แปลก พิบูลสงคราม (คณะราษฎร)
สภาผู้แทนราษฎร: ชุดที่ 3
ประธานสภาผู้แทนราษฎร:
* พระยามานวราชเสวี (แต่งตั้ง) (จนถึง 24 มิถุนายน)
* กระแส ประวาหะนาวิน (แต่งตั้ง) (ตั้งแต่ 6 กรกฎาคม)
ประธานศาลฎีกา: วงศ์ ลัดพลี
เจ้าผู้ครองประเทศราช
นครจัมปาศักดิ์: เจ้ายุติธรรมธร
นครเชียงตุง: เจ้าฟ้าสิริสุวรรณราชยสสรพรหมลือ
นครลำพูน: เจ้าจักรคำขจรศักดิ์ (จนถึง 5 พฤศจิกายน)
รัฐกลันตัน: สุลต่านอิสมาอิล (ตั้งแต่ 18 ตุลาคม)
รัฐตรังกานู: สุลต่านอาลี ชะฮ์ (ตั้งแต่ 18 ตุลาคม)
รัฐไทรบุรี: สุลต่านบัดลีชะฮ์ (ตั้งแต่ 18 ตุลาคม)
รัฐปะลิส: รายาซัยยิด ฮัมซาห์ (ตั้งแต่ 18 ตุลาคม)
== เหตุการณ์ ==
2 กุมภาพันธ์ -
* สถาปนา "มหาวิทยาลัยเกษตรศาสตร์"
* สถาปนา "มหาวิทยาลัยแพทยศาสตร์" (มหาวิทยาลัยมหิดล ในปัจจุบัน)
กรกฎาคม - พลเอกฮิเดกิ โตโจ นายกรัฐมนตรีญี่ปุ่นได้เดินทางมาเยือนประเทศไทย
20 สิงหาคม - ญี่ปุ่นยินยอมลงนามให้ไทยรวมสหรัฐไทยเดิม (เมืองเชียงตุงและเมืองพวนในรัฐฉาน) และสี่รัฐมาลัยเป็นดินแดนของไทย
12 ตุลาคม - สถาปนา "มหาวิทยาลัยศิลปากร"
== วันถึงแก่กรรม ==
1 กุมภาพันธ์ - เจ้าพระยาธรรมศักดิ์มนตรี (เกิด 1 มกราคม พ.ศ. 2419)
1 ธันวาคม - สมเด็จพระเจ้าบรมวงศ์เธอ กรมพระยาดำรงราชานุภาพ (ประสูติ 21 มิถุนายน พ.ศ. 2405)
5 พฤศจิกายน - เจ้าจักรคำขจรศักดิ์ เจ้าผู้ครองนครลำพูน องค์สุดท้าย
22 มีนาคม - เจ้าคุณพระประยูรวงศ์ (เจ้าคุณจอมมารดาแพ บุนนาค) (เกิด 5 พฤศจิกายน พ.ศ. 2397)
== อ้างอิง ==
== แหล่งข้อมูลอื่น ==
ปฏิทินปี 1943 - ประเทศไทย
ประเทศไทยใน พ.ศ. 2496

เหตุการณ์ที่เกิดขึ้นใน พ.ศ. 2496 (ค.ศ. 1953) ในประเทศไทย เป็นปีที่ 172 แห่งกรุงรัตนโกสินทร์ และเป็นปีที่ 8 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
== ผู้นำ ==
พระมหากษัตริย์: พระบาทสมเด็จพระปรมินทรมหาภูมิพลอดุลยเดช
นายกรัฐมนตรี: แปลก พิบูลสงคราม (ธรรมาธิปัตย์)
สภาผู้แทนราษฎร: ชุดที่ 7
ประธานสภาผู้แทนราษฎร:
* พระประจนปัจจนึก (แต่งตั้ง) (จนถึง 23 มิถุนายน)
* พระประจนปัจจนึก (แต่งตั้ง) (ตั้งแต่ 2 กรกฎาคม)
ประธานศาลฎีกา: พระมนูเวทย์วิมลนาท (ตั้งแต่ 28 สิงหาคม)
== เหตุการณ์ ==
1 กรกฎาคม - สถาปนาโรงเรียนวัดพระศรีมหาธาตุ ณ อำเภอบางเขน (ปัจจุบันคือ เขตบางเขน) กรุงเทพมหานคร
8 ธันวาคม - ก่อตั้งสนามมวยลุมพินี
== วันเกิด ==
31 มกราคม -สายัณห์ สัญญา นักร้องลูกทุ่งชาวสุพรรณบุรี  (ถึงแก่กรรม 11 กันยายน พ.ศ. 2556)
17 มีนาคม - วิกรม กรมดิษฐ์ นักธุรกิจและนักเขียนชาวไทย
27 เมษายน - ยอดเยี่ยม เทพธรานนท์ สถาปนิกไทย
15 กรกฎาคม - สมคิด จาตุศรีพิทักษ์ รัฐมนตรีว่าการกระทรวงการคลัง
== แหล่งข้อมูลอื่น ==
ปฏิทินปี 1953 - ประเทศไทย
ประเทศไทยในปี พ.ศ. 2496
ประเทศไทยใน พ.ศ. 2497

เหตุการณ์ที่เกิดขึ้นใน พ.ศ. 2497 (ค.ศ. 1954) ในประเทศไทย เป็นปีที่ 173 แห่งกรุงรัตนโกสินทร์ และเป็นปีที่ 9 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร
== ผู้นำ ==
พระมหากษัตริย์: พระบาทสมเด็จพระปรมินทรมหาภูมิพลอดุลยเดช
นายกรัฐมนตรี: แปลก พิบูลสงคราม (ธรรมาธิปัตย์)
สภาผู้แทนราษฎร: ชุดที่ 7
ประธานสภาผู้แทนราษฎร:
* พระประจนปัจจนึก (แต่งตั้ง) (จนถึง 23 มิถุนายน)
* พระประจนปัจจนึก (แต่งตั้ง) (ตั้งแต่ 29 มิถุนายน)
ประธานศาลฎีกา: พระมนูเวทย์วิมลนาท
== เหตุการณ์ ==
2 พฤษภาคม -  มีการชกมวยสากลชิงแชมป์โลกเป็นครั้งแรกของไทย ระหว่าง จำเริญ ทรงกิตรัตน์ นักมวยชาวไทย กับแชมป์โลกรุ่นแบนตั้มเวทชาวออสเตรเลีย จิมมี่ คารัทเทอร์ ที่สนามกีฬาจารุเสถียร  การชกมวยครั้งนี้นับเป็นการชกท่ามกลางสายฝน นักมวยทั้ง 2 ต้องถอดรองเท้าชกกัน จำเริญ เป็นฝ่ายแพ้คะแนน
19 กันยายน -การจัดชิงแชมป์โลกครั้งที่สองของไทย จำเริญ ทรงกิตรัตน์ ชิงแชมป์อีกครั้ง โดยเป็นการชิงแชมป์ที่ว่างกับ โรเบิร์ต โคฮัง ชาวฝรั่งเศส ที่เวทีมวยชั่วคราว สนามกีฬาศุภชลาศัย ซึ่งพระบาทสมเด็จพระเจ้าอยู่หัวและสมเด็จพระนางเจ้าสิริกิติ์ พระบรมราชินีนาถเสด็จทอดพระเนตรการชกด้วย  จำเริญเป็นฝ่ายแพ้คะแนน
== วันเกิด ==
1 กุมภาพันธ์ – วิทยา เลาหกุล นักฟุตบอลทีมชาติไทย
4 มีนาคม – มนต์สยาม ฮ.มหาชัย แชมป์ OPBF
21 มีนาคม – ประยุทธ์ จันทร์โอชา หัวหน้า คสช. และ นายกรัฐมนตรีไทย
24 มีนาคม – ปัญญา นิรันดร์กุล พิธีกร และนักแสดงชาวไทย
30 เมษายน – วิทวัส สุนทรวิเนตร์ พิธีกรชาวไทย
21 สิงหาคม – เพชร โอสถานุเคราะห์ นักร้อง นักดนตรี และนักธุรกิจชาวไทย (ถึงแก่กรรม 14 สิงหาคม พ.ศ. 2566)
2 กันยายน - ศักดา กิจเจริญ อดีตนักบวชของโรงเรียนอัสสัมชัญศรีราชา (ถึงแก่กรรม 11 พฤษภาคม พ.ศ. 2553)
19 ตุลาคม – บวรศักดิ์ อุวรรณโณ นักกฎหมาย
9 พฤศจิกายน  – ยืนยง โอภากุล นักร้องเพลงเพื่อชีวิตชาวไทย
10 ธันวาคม  – สุริยะ จึงรุ่งเรืองกิจ นักธุรกิจและนักการเมืองไทย
12 ธันวาคม  – ดวงตา ตุงคะมณี นักแสดงหญิงชาวไทย
27 ธันวาคม - สมยศ พุ่มพันธุ์ม่วง นายกสมาคมฟุตบอลแห่งประเทศไทย และ อดีตผู้บัญชาการตำรวจแห่งชาติ
== แหล่งข้อมูลอื่น ==
ปฏิทินปี 1954 - ประเทศไทย
ประเทศไทยในปี พ.ศ. 2497